Muutettu ehdotus: Euroopan parlamentin ja neuvoston päätös yritysten, tutkimuskeskusten ja korkeakoulujen osallistumista ja tutkimustulosten levittämistä koskevista säännöistä Euroopan yhteisön puiteohjelman 2002-2006 toteuttamiseksi (komission EY:n perustamissopimuksen 250 (2) artiklan nojalla esittämä) /* KOM/2001/0822 lopull. - COD 2001/0202 */



Virallinen lehti nro 103 E , 30/04/2002 s. 0266 - 0291



Muutettu ehdotus: EUROOPAN PARLAMENTIN JA NEUVOSTON PÄÄTÖS yritysten, tutkimuskeskusten ja korkeakoulujen osallistumista ja tutkimustulosten levittämistä koskevista säännöistä Euroopan yhteisön puiteohjelman 2002-2006 toteuttamiseksi (komission EY:n perustamissopimuksen 250 (2) artiklan nojalla esittämä) PERUSTELUT Neuvoston ja Euroopan parlamentin yhteispäätösmenettelyssä hyväksyttävät osallistumista ja tulosten levittämistä koskevat säännöt ovat yksi niistä oikeudellisista välineistä, joilla yhteisön tutkimuspuiteohjelma toteutetaan. Tässä mielessä ne ovat rinnastettavissa erityisohjelmiin sekä tulevaan perustamissopimuksen 169 artiklan soveltamista koskevaan päätökseen. Kyseistä artiklaa sovelletaan nyt ensimmäistä kertaa puiteohjelman 2002-2006 yhteydessä. Säännöt on laadittu seuraavia kahta tavoitetta silmällä pitäen: - Tutkimusohjelmiin osallistumista ja hankkeiden tulosten levittämistä koskevia säännöksiä mukautetaan uuden puiteohjelman hengessä ja sen erityispiirteiden mukaisesti muun muassa siten, että ne vastaavat ehdotettuja uusia toiminta- ja tukimuotoja. - Säännöksiä yksinkertaistetaan ja kevennetään nykyiseen verrattuna ja lisätään niiden selkeyttä ja ymmärrettävyyttä. Uusi järjestelmä vastaa näitä periaatteita. Lisäksi uusiin osallistumissääntöihin ei ole määrä liittää nykyisen kaltaista täytäntöönpanoasetusta. Tämä ehdotus on tarkistettu versio komission 10. syyskuuta 2001 antamasta osallistumissääntöjä koskevasta ehdotuksesta (KOM(2001) 500 lopullinen). Tehdyt muutokset ovat seurausta 10. joulukuuta 2001 pidetyssä (toteutusvälineitä käsitelleessä) neuvoston kokouksessa saavutetusta poliittisesta yhteisymmärryksestä. Alkuperäisestä ehdotuksesta on poistettu II luku ("Toteutusvälineet") ja liite ("TTK-toimet ja yhteisön rahoitusosuus toteutusvälineen tyypin mukaan"). Neuvosto on siirtänyt nämä kaksi osaa puiteohjelmapäätöksen liitteeseen III. Komission alkuperäiseen ehdotukseen tehdyt muutokset on merkitty tekstiin yliviivaamalla poistetut kohdat ja lihavoimalla ja alleviivaamalla uudet tai muutetut kohdat. Puiteohjelma 2002-2006, jonka on määrä tukea eurooppalaisen tutkimusalueen toteuttamista, perustuu seuraaviin periaatteisiin, joita sovelletaan erityisesti huippuosaamisen verkostojen ja integroitujen hankkeiden kautta: - Hankkeiden periaatteellinen avaaminen uusille osallistujille. - Hankkeiden toimintaedellytysten joustavoittaminen muun muassa käynnistämällä uusia toimia. - Hankkeiden hyvin itsenäinen toteutus siten, että osallistujat saattavat ne päätökseen suurelta osin itse määritteleminsä edellytyksin ja sopivat keskenään järjestelyistä, joilla voidaan parhaiten taata hankkeen hyvä toteutus. Osallistumista ja rahoitusta koskevissa säännöissä näitä periaatteita sovelletaan ja mukautetaan uuden puiteohjelman erityispiirteisiin ja tavoitteisiin muun muassa ottamalla käyttöön seuraavat uudet säännöt: - Jäsenvaltioilla ja assosioituneilla jäsenehdokasvaltioilla on keskenään täysin tasapuoliset oikeudet ja velvoitteet (4 ja 5 artikla). - Eurooppalaiset tiedealan yhteistyöjärjestöt (kuten CERN, ESA, ESO ja EMBL) voivat osallistua puiteohjelmaan kaikilta osin ja samoin ehdoin kuin mitkä tahansa muut jäsenvaltioihin sijoittautuneet oikeussubjektit (näin ei ole nykyisin asianlaita) (4 artikla). - Kolmansien maiden organisaatiot voivat osallistua ensimmäistä kertaa kaikilta osin puiteohjelman useimpien osien toimiin. Puiteohjelman erityisiin kansainvälisiin yhteistyötoimiin osallistumiskelpoisten kolmansien maiden (Venäjän ja IVY-maiden, Välimeren alueen kolmansien maiden sekä kehitysmaiden) organisaatiot ovat lisäksi kaikilta osin oikeutettuja saamaan rahoitusta (6 artikla). - Ehdotusten valintaa varten on määritetty yleiset perusteet, joissa otetaan huomioon uusien toteutusvälineiden erityistavoitteet (10 artikla). - Yhteisön rahoitusosuus myönnetään uusissa muodoissa: integraatiotukena huippuosaamisen verkostoille ja budjettitukena integroiduille hankkeille. Tämä mahdollistaa huomattavan joustavuuden sekä keveämmän ja toimivamman valvonnan, joka on olennaisilta osin jälkikäteisvalvontaa (14 artikla). - Verkostoista ja integroiduista hankkeista vastaaville konsortioille annetaan mahdollisuus muuttaa hankekumppanien ryhmän koostumusta muun muassa järjestämällä tarjouskilpailuja tarkoin määritellyissä olosuhteissa (15 artikla) ja komission antaman muodoltaan yksinkertaistetun hyväksynnän perusteella. Myös teollis- ja tekijänoikeuksiin liittyviä vaatimuksia on huomattavasti yksinkertaistettu. Ne ovat nyt samat kaikille osallistujille ja keskittyvät periaatteisiin ja sääntöihin, jotka kokemus on osoittanut osallistujien kannalta toimivimmiksi. Teollis- ja tekijänoikeussäännöt on laadittu siten, että voidaan taata hankkeen asianmukainen eteneminen, kun otetaan huomioon, että hankkeessa voi olla runsaasti osallistujia ja että sen toteuttava hankekumppanien ryhmä voi muuttua hankkeen aikana. Tämän vuoksi hankkeiden osallistujille annetaan mahdollisuus sopia keskenään tarkoituksenmukaisimmista järjestelyistä vakaiden ja selkeiden yleisten periaatteiden pohjalta. Tämän pitäisi helpottaa pienten tutkimusyksiköiden ja erityisesti pk-yritysten osallistumista. Uuden puiteohjelman innovaatioista mainittakoon myös seuraavat: - Osallistujien velvoitetta suojata kaikkea hankkeeseen liittyvää tulosaineistoa teollis- ja tekijänoikeuksin lievennetään, sillä on pikemminkin niiden edun mukaista tietyissä tapauksissa saattaa tulosaineisto yleisesti saataville (21 artikla). - Hankkeen osallistujille annetaan mahdollisuus olla myöntämättä jonkin tausta-aineistonsa osan käyttöoikeutta muille osallistujille (24 artikla). - Osallistujan käyttöoikeus muiden osallistujien tuottamaan tulosaineistoon rajoitetaan siihen, mikä on tarpeen sen itsensä tuottaman tulosaineiston käyttämiseksi (26 artikla). Nämä säännöt on laadittu yhteistyössä ohjelmien käyttäjien, tiedeyhteisön ja yritysmaailman kanssa. Sama pätee teknistä toteuttamista koskeviin vaatimuksiin, jotka koskevat puiteohjelman yksityiskohtaisempaa toteuttamista ja joita sisältyy erityisesti vakiosopimukseen ja työohjelmiin. Nämä vaatimukset määritetään yhdessä käyttäjien ja kansallisten vastuutahojen kanssa. Vakiosopimus ja työohjelmat vahvistetaan puiteohjelman 2002-2006 keskeisten periaatteiden mukaisesti ja samassa yksinkertaistamisen ja keventämisen hengessä kuin nämä säännöt. Nykyisiä rahoitusmääräyksiä on määrä yksinkertaistaa vakiosopimuksessa ja tukihakemus lomakkeissa. 2001/0202 (COD) Muutettu ehdotus: EUROOPAN PARLAMENTIN JA NEUVOSTON PÄÄTÖS yritysten, tutkimuskeskusten ja korkeakoulujen osallistumista ja tutkimustulosten levittämistä koskevista säännöistä Euroopan yhteisön puiteohjelman 2002-2006 toteuttamiseksi (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 167 artiklan ja 172 artiklan toisen kohdan, ottavat huomioon komission ehdotuksen [1], [1] EYVL C ottavat huomioon talous- ja sosiaalikomitean lausunnon [2], [2] EYVL C noudattavat perustamissopimuksen 251 artiklassa määrättyä menettelyä [3], [3] EYVL C sekä katsovat seuraavaa: (1) Eurooppalaisen tutkimusalueen toteuttamista tukeva Euroopan yhteisön monivuotinen tutkimuksen, teknologian kehittämisen ja esittelyn puiteohjelma 2002-2006, jäljempänä 'puiteohjelma 2002-2006', on hyväksytty Euroopan parlamentin ja neuvoston päätöksellä .../200.../EY [4]. Mainitun päätöksen liitteeseen III sisältyviä yhteisön rahoitusta koskevia yksityiskohtaisia sääntöjä on täydennettävä muilla säännöillä. [4] EYVL L (2) Näillä säännöillä olisi oltava johdonmukaiset ja selkeät puitteet, joissa otetaan kaikilta osin huomioon puiteohjelmasta 2002-2006 tehdyn päätöksen liitteessä III määriteltyjen toteutusvälineiden tavoitteet ja erityispiirteet toteutusvälineiden parhaan mahdollisen käytön varmistamiseksi. (3) Yritysten, tutkimuskeskusten ja korkeakoulujen osallistumista koskevissa säännöissä olisi otettava huomioon tutkimusta ja teknologian kehittämistä koskevien toimien, mukaan lukien esittelytoimien, laatu. Lisäksi säännöt voivat vaihdella sen mukaan, tuleeko osallistuja jäsenvaltiosta, assosioituneesta ehdokasvaltiosta tai muusta assosioituneesta valtiosta tai kolmannesta maasta, taikka osallistujan oikeudellisen rakenteen perusteella eli onko osallistuja kansallinen organisaatio, Euroopan etua edistävä kansainvälinen järjestö tai muu kansainvälinen järjestö, pieni tai keskisuuri yritys, eurooppalainen taloudellinen etuyhtymä taikka osallistujien yhteenliittymä. (4) Puiteohjelmassa 2002-2006 on otettava huomioon kolmansien maiden oikeussubjektien osallistuminen erityisesti perustamissopimuksen 164 ja 170 artiklan mukaisten kansainvälistä yhteistyötä koskevien tavoitteiden mukaisesti. (5) Kansainväliset järjestöt, joiden tehtävänä on kehittää tutkimusyhteistyötä Euroopassa ja joiden jäsenistä enemmistö on jäsenvaltioita tai assosioituneita valtioita, edesauttavat eurooppalaisen tutkimusalueen toteuttamista. Sen vuoksi olisi edistettävä niiden osallistumista puiteohjelmaan 2002-2006. (6) Yhteinen tutkimuskeskus, jäljempänä 'YTK', osallistuu tutkimusta ja teknologian kehittämistä koskeviin epäsuoriin toimiin samoin edellytyksin kuin jäsenvaltioon sijoittautuneet oikeussubjektit. (7) Puiteohjelman toimet olisi toteutettava yhteisön taloudellisten etujen mukaisesti ja siten, että näiden etujen suojelu varmistetaan. (8) Tutkimustulosten levittämistä koskevilla säännöillä olisi edistettävä teollis- ja tekijänoikeuksien suojaa sekä tulosten käyttöä ja levittämistä. Niillä olisi varmistettava, että osallistujilla on keskinäinen käyttöoikeus tausta-aineistoon ja tutkimustyön tulosaineistoon siltä osin kuin tämä on tarpeen tutkimustyön toteuttamiseksi tai tulosaineiston käyttämiseksi. Lisäksi säännöillä olisi taattava osallistujien henkisen omasiuuden suoja. Niissä olisi myös otettava huomioon integroitujen hankkeiden ja huippuosaamisen verkostojen erityispiirteet erityisesti siten, että osallistujille tarjotaan paljon joustavuutta ja annetaan niille mahdollisuus sopia keskenään tarkoituksenmukaimmista järjestelyistä yhteistyötään ja tulosaineiston hyödyntämistä varten. (9) Puiteohjelman toimissa on noudatettava eettisiä periaatteita, joihin kuuluvat Euroopan unionin perusoikeuskirjassa mainitut eettiset periaatteet, sekä pyrittävä kohentamaan naisten asemaa tutkimuksessa ja parantamaan tiedotusta ja vuoropuhelua suuren yleisön kanssa, OVAT PÄÄTTÄNEET SEURAAVAA: I LUKU JOHDANTOSÄÄNNÖKSET 1 artikla Tavoite Tässä päätöksessä vahvistetaan yritysten, tutkimuskeskusten ja korkeakoulujen osallistumista ja tutkimustulosten levittämistä koskevat säännöt eurooppalaisen tutkimusalueen toteuttamista tukevan Euroopan yhteisön monivuotisen tutkimuksen, teknologian kehittämisen ja esittelyn puiteohjelman 2002-2006, jäljempänä 'puiteohjelma 2002-2006', toteuttamiseksi; sääntöjä ei sovelleta TTK-toimiin, jotka toteuttaa perustamissopimuksen 171 artiklan mukaisesti perustettu yhteisyritys tai muu järjestelmä. 2 artikla Määritelmät Tässä päätöksessä tarkoitetaan: a) 'TTK-toimella' tutkimusta ja teknologian kehittämistä, mukaan lukien esittely, koskevia toimia, jotka kuvataan puiteohjelmasta 2002-2006 tehdyn päätöksen liitteissä I ja III; b) 'suoralla toimella' TTK-toimea, jonka toteuttaa YTK sen suorittaessa sille puiteohjelmassa 2002-2006 kuuluvia tehtäviä; c) 'epäsuoralla toimella' TTK-toimea, jonka toteuttaa yksi tai useampi osallistuja puiteohjelman 2002-2006 jonkin toteutusvälineen avulla; d) 'toteutusvälineillä' puiteohjelmasta 2002-2006 tehdyn päätöksen liitteessä III tarkoitettuja yhteisön välillisiä toimintatapoja, lukuun ottamatta yhteisön osallistumista rahoitukseen perustamissopimuksen 169 artiklan nojalla; e) 'sopimuksella' rahoitustukisopimusta, jonka tavoitteena on epäsuoran toimen toteuttaminen ja joka luo oikeuksia ja velvoitteita yhteisön ja epäsuoran toimen osallistujien välille; f) 'osallistujalla' epäsuoraan toimeen osallistuvaa oikeussubjektia, jolla on oikeuksia ja velvoitteita yhteisöön nähden tämän päätöksen tai sopimuksen nojalla; g) 'oikeussubjektilla' luonnollista henkilöä, tai oikeushenkilöä, joka on perustettu sen sijoittautumispaikkaan sovellettavan kansallisen oikeuden, yhteisön oikeuden tai kansainvälisen oikeuden mukaisesti, jolla on oikeushenkilön asema ja jolla voi olla omissaan nimissään kaikentyyppisiä oikeuksia ja velvoitteita; h) 'konsortiolla' kaikkia saman epäsuoran toimen osallistujia; i) 'kansainvälisellä järjestöllä' muun valtioiden yhteenliittymän kuin yhteisön tuloksena syntynyttä oikeussubjektia, joka on perustettu sopimuksen tai vastaavan asiakirjan perusteella, jolla on yhteiset toimielimet ja joka on jäsenistään erillinen kansainvälinen oikeushenkilö; j) 'Euroopan etua edistävällä kansainvälisellä järjestöllä' kansainvälistä järjestöä, jonka jäsenistä suurin osa on yhteisön jäsenvaltioita tai assosioituneita valtioita ja jonka ensisijaisena tavoitteena on edistää tiede- ja teknologia-alan eurooppalaista yhteistyötä; k) 'assosioituneella ehdokasvaltiolla' assosioitunutta valtiota, jonka yhteisö on tunnustanut Euroopan unionin jäsenehdokasvaltioksi; l) 'assosioituneella valtiolla' valtiota, joka on yhteisön kanssa tehdyn sellaisen kansainvälisen sopimuksen osapuoli, jonka mukaisesti tai perusteella se osallistuu puiteohjelman 2002-2006 koko tai osan rahoitukseen; m) 'kolmannella maalla' valtiota, joka ei ole jäsenvaltio eikä assosioitunut valtio; n) 'eurooppalaisella taloudellisella etuyhtymällä', jäljempänä 'ETEY', neuvoston asetuksen (ETY) N:o 2137/85 [5] mukaisesti perustettua oikeussubjektia; [5] EYVL L 199, 31.7.1985, s. 1. o) 'pienillä ja keskisuurilla yrityksillä', jäljempänä 'pk-yritykset', yrityksiä, jotka täyttävät komission suosituksessa 96/280/EY [6] mainitut perusteet; [6] EYVL L 107, 30.4.1996, s. 4. p) 'yritysryhmittymällä' oikeussubjektia, joka koostuu suurimmaksi osaksi pk-yrityksistä ja edustaa niiden etuja; q) 'budjetilla' alustavaa suunnitelmaa epäsuoran toimen toteuttamisen edellyttämistä voimavaroista ja kustannuksista; r) 'väärinkäytöksellä' yhteisön oikeuden säännöksen tai määräyksen taikka sopimusvelvoitteen rikkomista, joka johtuu oikeussubjektin teosta tai laiminlyönnistä ja jonka tuloksena on tai voisi olla vahinko yhteisöjen yleiselle talousarviolle tai yhteisöjen hoidossa oleville talousarvioille perusteettoman menon takia; t) 'tulosaineistolla' suorien toimien tai epäsuorien toimien tuloksia, mukaan lukien tiedot, riippumatta siitä, voidaanko ne suojata, sekä tekijänoikeutta taikka tällaisiin tuloksiin liittyviä oikeuksia, jotka johtuvat patentin, mallioikeuden, kasvinjalostajanoikeuden, täydentävän todistuksen tai muun vastaavan suojan hakemisesta tai myöntämisestä; u) 'levittämisellä' tulosaineiston julkistamista sopivin keinoin lukuun ottamatta tulosaineiston suojaamiseen liittyvistä menettelyistä johtuvaa julkaisemista; v) 'käytöllä' tulosaineiston välitöntä tai välillistä käyttöä tutkimustoimintaan, tuotteen tai prosessin luomiseen ja kaupan pitämiseen taikka palvelun luomiseen ja tarjoamiseen. 3 artikla Riippumattomuus 1. Kaksi oikeussubjektia ovat toisistaan riippumattomia tässä päätöksessä tarkoitetulla tavalla, jos niiden välillä ei ole valvontasuhdetta. Valvontasuhde vallitsee, jos oikeussubjekti on välittömästi tai välillisesti toisen valvonnassa tai jos oikeussubjekti on saman välittömän tai välillisen valvonnan alainen kuin toinen. Valvontasuhde voi tarkoittaa muun muassa sitä, että a) jollakin osapuolella on hallussaan välittömästi tai välillisesti yli 50 prosenttia oikeussubjektin liikkeellelasketun osakepääoman nimellisarvosta tai yli puolet sen osakkeenomistajien tai yhtiökumppanien äänivaltaisista osakkeista, b) jollakin osapuolella on tosiasiallinen tai oikeudellinen toista oikeussubjektia koskeva päätösvalta. 2. Se, että julkisilla sijoitusyhtiöillä, institutionaalisilla sijoittajilla tai pääomasijoitus- yhtiöillä ja -rahastoilla on hallussaan välittömästi tai välillisesti yli 50 prosenttia oikeussubjektin liikkeellelasketun osakepääoman nimellisarvosta tai yli puolet sen osakkeenomistajien tai yhtiökumppanien äänivaltaisista osakkeista, ei sinänsä muodosta valvontasuhdetta. 3. Se, että sama julkisyhteisö omistaa oikeussubjektit tai valvoo niitä, ei sinänsä muodosta valvontasuhdetta kyseisten oikeussubjektien välille. II LUKU EPÄSUORIIN TOIMIIN OSALLISTUMINEN JA RAHOITUS 4 artikla Yleiset periaatteet 1. Epäsuoraan toimeen osallistuville oikeussubjekteille voidaan myöntää yhteisön rahoitusosuus, jollei 6 ja 7 artiklan säännöksistä muuta johdu. 2. Assosioituneeseen valtioon sijoittautuneet oikeussubjektit voivat osallistua epäsuoriin toimiin samalla tavoin ja samoin oikeuksin ja velvoittein kuin jäsenvaltioon sijoittautuneet oikeussubjektit, jollei 5 artiklan säännöksistä muuta johdu. 3. YTK voi osallistua epäsuoriin toimiin samalla tavoin ja samoin oikeuksin ja velvoittein kuin jäsenvaltioon sijoittautuneet oikeussubjektit. 4. Euroopan etua edistävät kansainväliset järjestöt voivat osallistua epäsuoriin toimiin samalla tavoin kuin jäsenvaltioon sijoittautuneet oikeussubjektit ja niillä voi oman perustamiskirjansa mukaisesti olla samat oikeudet ja velvoitteet kuin niillä. 5. Sovellettavien toteutusvälineiden luonteesta tai TTK-toimen tavoitteista riippuen erityisohjelmien työohjelmissa voidaan tarvittaessa rajoittaa oikeussubjektien osallistumista epäsuoraan toimeen oikeussubjektin toiminnan tai tyypin mukaan. 5 artikla Osallistujien vähimmäismäärä ja sijoittautumispaikka 1. Työohjelmissa täsmennetään epäsuoran toimen edellyttämä osallistujien vähimmäismäärä ja niiden sijoittautumispaikka toteutusvälineen luonteen ja TTK-toimen tavoitteiden mukaan. 2. Huippuosaamisen verkostoissa ja integroiduissa hankkeissa osallistujien vähimmäismäärän on oltava vähintään kolme riippumatonta oikeussubjektia, jotka ovat sijoittautuneet kolmeen eri jäsenvaltioon tai assosioituneeseen valtioon, joista vähintään kahden on oltava jäsenvaltioita tai assosioituneita ehdokasvaltioita. 3. Erityisten tukitoimien sekä tutkijavoimavaroihin ja liikkuvuuteen liittyvien toimien toteuttajana voi olla yksi ainoa oikeussubjekti; tämä ei koske tutkijakoulutusverkkoja. Jos työohjelmassa vahvistettu vähimmäismäärä on kaksi oikeussubjektia, jotka ovat sijoittautuneet yhtä moneen jäsenvaltioon tai assosioituneeseen valtioon, kyseiseen määrään sovelletaan 4 kohdassa määriteltyjä ehtoja. 4. Muiden kuin 2 ja 3 kohdassa tarkoitettujen toteutusvälineiden osalta osallistujien vähimmäismäärän on oltava vähintään kaksi riippumatonta oikeussubjektia, jotka ovat sijoittautuneet kahteen eri jäsenvaltioon tai assosioituneeseen valtioon, joista vähintään yhden on oltava jäsenvaltio tai assosioitunut ehdokasvaltio. 5. Jäsenvaltioon tai assosioituneeseen valtioon sijoittautunut ETEY tai oikeussubjekti, johon kuuluu tämän päätöksen ehdot täyttäviä riippumattomia oikeussubjekteja, voi osallistua yksinään epäsuoraan toimeen, jos sen koostumus täyttää 1-4 kohdan mukaisesti vahvistetut ehdot. 6 artikla Kolmansien maiden oikeussubjektien osallistuminen 1. Kolmanteen maahan sijoittautuneet oikeussubjektit voivat osallistua 5 artiklan säännösten mukaisesti vahvistetun osallistujien vähimmäismäärän ylittävältä osalta päätöksen [...][erityisohjelman Eurooppalaisen tutkimusalueen integrointi ja lujittaminen] tavoitteen "Tutkimuksen integrointi" TTK-toimiin. Erityisohjelmassa Eurooppalaisen tutkimusalueen integrointi ja lujittaminen toteutettavissa erityisissä kansainvälisissä yhteistyötoimissa osallisena olevaan kolmanteen maahan sijoittautuneille oikeussubjekteille, jotka osallistuvat ensimmäisessä alakohdassa tarkoitettuihin TTK-toimiin, voidaan myöntää yhteisön rahoitusosuus sen budjetin rajoissa, joka puiteohjelmasta 2002-2006 tehdyn päätöksen liitteessä II osoitetaan perustamissopimuksen 164 artiklan b alakohdassa tarkoitettuun toimeen. Muuhun valtioon kuin toisessa alakohdassa tarkoitettuun kolmanteen maahan sijoittautuneille oikeussubjekteille, jotka osallistuvat ensimmäisessä alakohdassa tarkoitettuihin TTK-toimiin, voidaan myöntää yhteisön rahoitusosuus, jos mahdollisuudesta myöntää rahoitusosuus on määrätty TTK-toimea varten tai jos se on tarpeen epäsuoran toimen toteuttamiseksi. 2. Yhteisön kanssa tiede- ja teknologia-alan yhteistyösopimuksen tehneeseen kolmanteen maahan sijoittautuneet oikeussubjektit voivat osallistua muihin kuin 1 kohdassa tarkoitettuihin TTK-toimiin 5 artiklan säännösten mukaisesti vahvistetun osallistujien vähimmäismäärän ylittävältä osalta ja kyseisessä sopimuksessa määrätyin ehdoin. Niille voidaan myöntää yhteisön rahoitusosuus, jos mahdollisuudesta myöntää rahoitusosuus on määrätty TTK-toimea varten tai jos se on tarpeen epäsuoran toimen toteuttamiseksi. 3. Muut kuin 2 kohdassa tarkoitettuun kolmanteen maahan sijoittautuneet oikeussubjektit voivat osallistua muihin kuin 1 kohdassa tarkoitettuihin TTK-toimiin 5 artiklan mukaisesti vahvistetun osallistujien vähimmäismäärän ylittävältä osalta, jos tällaisesta osallistumisesta on määrätty TTK-toimea varten tai jos se on tarpeen epäsuoran toimen toteuttamiseksi. Niille voidaan myöntää yhteisön rahoitusosuus, jos mahdollisuudesta myöntää rahoitusosuus on määrätty TTK-toimea varten tai jos se on tarpeen epäsuoran toimen toteuttamiseksi. 7 artikla Kansainvälisten järjestöjen osallistuminen Muut kansainväliset järjestöt kuin Euroopan etua edistävät kansainväliset järjestöt voivat osallistua päätöksen [...] [erityisohjelman Eurooppalaisen tutkimusalueen integrointi ja lujittaminen] tavoitteen "Tutkimuksen integrointi" TTK-toimiin 6 artiklan 1 kohdan ensimmäisessä ja kolmannessa alakohdassa tarkoitetuin edellytyksin ja muihin TTK-toimiin 6 artiklan 3 kohdassa tarkoitetuin edellytyksin. 8 artikla Teknistä osaamista ja voimavaroja koskevat ehdot 1. Osallistujilla on oltava epäsuoran toimen toteuttamiseen tarvittava tekninen tietämys ja osaaminen. 2. Osallistujilla on ehdotusta jättäessään oltava käytössään ainakin potentiaalisesti epäsuoran toimen toteuttamiseen tarvittavat voimavarat, ja osallistujien on ilmoitettava niiden alkuperä. Osallistujilla on töiden edetessä oltava käytössään epäsuoran toimen toteuttamiseen tarvittavat voimavarat vaaditussa muodossa ja vaadittuina aikoina. Epäsuoran toimen toteuttamiseen tarvittavilla voimavaroilla tarkoitetaan henkilöstöä, infrastruktuuria, taloudellisia voimavaroja ja tarvittaessa aineettomia hyödykkeitä sekä muita voimavaroja, jotka kolmas antaa käyttöön etukäteissitoumuksen perusteella. 9 artikla Epäsuoraa toimea koskevien ehdotusten jättäminen 1. Epäsuoraa toimea koskevat ehdotukset jätetään ehdotuspyyntöjen perusteella, jotka julkaistaan Euroopan yhteisöjen virallisessa lehdessä ja joita levitetään mahdollisuuksien mukaan laajasti muilla keinoin. 2. Edellä olevaan 1 kohtaa ei sovelleta a) tiettyihin erityisiin tukitoimiin, joilla tuetaan työohjelmissa mainittuja oikeussubjektien toimia, b) tiettyihin erityisiin tukitoimiin, jotka koostuvat julkisiin hankintoihin sovellettavien sääntöjen mukaisista hankinnoista tai palveluista, c) erityisiin tukitoimiin, joiden soveltuvuus sekä hyöty erityisohjelmien tavoitteiden ja tieteellisen ja teknologisen sisällön kannalta on sellainen, että niistä voidaan tehdä tukihakemus komissiolle, jos tästä määrätään asianomaisen erityisohjelman työohjelmassa ja jos kyseinen tukihakemus ei kuulu avoimen ehdotuspyynnön soveltamisalaan, d) 11 artiklassa tarkoitettuihin erityisiin tukitoimiin. 3. Ennen ehdotuspyyntöjen julkaisemista voidaan julkaista kiinnostuksen- ilmaisupyyntöjä, jotta komissio voisi tarkasti määritellä ja arvioida tavoitteet ja tarpeet kuitenkaan rajoittamatta päätöksiä, jotka se tekee tämän jälkeen. 10 artikla Epäsuoraa toimea koskevien ehdotusten arviointi ja valinta 1. Edellä 9 artiklan 1 kohdassa ja 9 artiklan 2 kohdan c alakohdassa tarkoitetut epäsuoraa toimea koskevat ehdotukset arvioidaan seuraavin perustein: a) ehdotusten soveltuvuus erityisohjelman tavoitteisiin; b) ehdotusten tieteellinen ja teknologinen laadukkuus; c) ehdotuksista Euroopan tasolla saatava lisäarvo, mukaan lukien työtä varten koottujen voimavarojen riittävyys, odotetut vaikutukset ja se, miten ehdotukset edistävät yhteisön politiikkoja; d) tulosaineiston käyttöä tai levittämistä koskevan suunnitelman laadukkuus, mahdolliset vaikutukset innovoinnin kannalta sekä teollis- ja tekijänoikeuksien hallinnointiin liittyvä osaaminen; e) voimavarojen, osaamisen ja organisoinnin suhteen arvioitu kyky saattaa epäsuora toimi päätökseen. 2. Edellä 1 kohdan c alakohdan mukaisesti otetaan lisäksi huomioon seuraavat perusteet: a) huippuosaamisen verkostojen osalta yhdentämisen laajuus ja intensiteetti ja verkoston kyky edistää huippuosaamista verkoston jäsenten piirin ulkopuolella sekä sen tutkimuskapasiteetin ja voimavarojen yhdentämisen jatkuvuus yhteisön rahoituksen päätyttyä; b) integroitujen hankkeiden osalta tavoitteiden taso ja käytettävien voimavarojen laajuus sen kannalta, miten niillä voidaan tuntuvasti parantaa kilpailukykyä tai edesauttaa yhteiskunnan ongelmien ratkaisua; c) infrastruktuureihin liittyvien integroitujen aloitteiden osalta aloitteen jatkuvuus yhteisön rahoituksen päätyttyä. 3. Erityisohjelmien työohjelmissa vahvistetaan sovellettavien toteutusvälineiden luonteen tai TTK-toimen tavoitteiden mukaan ne 1 kohdassa tarkoitetuista perusteista, joita komissio soveltaa. Työohjelmissa täsmennetään ja täydennetään kyseisiä sekä 2 kohdassa tarkoitettuja perusteita erityisesti sen huomioon ottamiseksi, miten epäsuoraa toimea koskevat ehdotukset parantavat tiedotusta ja vuoropuhelua suuren yleisön kanssa ja kohentavat naisten asemaa tutkimuksessa. 4. Sellaiset epäsuoraa toimea koskevat ehdotukset, jotka ovat erityisesti vastoin Euroopan unionin perusoikeuskirjassa mainittuja eettisiä perusperiaatteita tai jotka eivät täytä työohjelmassa tai ehdotuspyynnössä vahvistettuja ehtoja, voidaan milloin tahansa hylätä arviointi- ja valintamenettelyssä. Osallistujat, jotka ovat syyllistyneet väärinkäytökseen epäsuoraa toimea toteuttaessaan, voidaan milloin tahansa hylätä arviointi- ja valintamenettelyssä. 5. Komissio arvioi ja valitsee epäsuoria toimia koskevat ehdotukset avoimien, tasapuolisten ja puolueettomien menettelyjen mukaisesti; menettelyt vahvistetaan arviointioppaassa, jonka komissio julkaisee. 6. Komissio arvioi ehdotukset 11 artiklan mukaisesti nimeämiensä riippumattomien asiantuntijoiden avustamana. Siinä tapauksessa, että on kyse tietyistä erityisistä tukitoimista, joihin kuuluvat 9 artiklan 2 kohdassa tarkoitetut toimet, komissio käyttää asiantuntijoiden apua vain katsoessaan sen tarpeelliseksi. 11 artikla Riippumattomien asiantuntijoiden nimeäminen 1. Komissio nimeää riippumattomat asiantuntijat puiteohjelmassa 2002-2006 ja erityisohjelmissa tarkoitettuja arviointeja sekä 10 artiklan 6 kohdassa ja 18 artiklan 1 kohdan toisessa alakohdassa tarkoitettuja avustustehtäviä varten. Lisäksi komissio voi perustaa riippumattomia asiantuntijaryhmiä, jotka antavat komissiolle sen tutkimuspolitiikan toteuttamista koskevia neuvoja. 2. Komissio nimeää riippumattomat asiantuntijat jonkin seuraavan menettelyn mukaisesti: a) Puiteohjelmasta 2002-2006 tehdyn päätöksen 6 artiklassa, päätöksen [...] 9 artiklan 2 kohdassa ja erityisohjelmasta Eurooppalaisen tutkimusalueen jäsentäminen tehdyn päätöksen [...] 8 artiklan 2 kohdassa tarkoitettuja arviointeja varten komissio nimeää riippumattomiksi asiantuntijoiksi tiede- ja yritysmaailman sekä politiikan korkean tason edustajia, joilla on laaja kokemus tutkimuksesta, tutkimuspolitiikasta tai tutkimusohjelmien hallinnoinnista kansallisesti tai kansainvälisesti. b) Huippuosaamisen verkostoja ja integroituja hankkeita koskevien ehdotusten arvioinnissa sekä valituksi tulleiden ja toteutettujen verkostojen ja hankkeiden seurannassa avustamista varten komissio nimeää riippumattomiksi asiantuntijoiksi tiede- tai yritysmaailman edustajia, joilla on korkeatasoisin tietämys ja kansainvälisesti tunnustettu arvovalta kyseisellä erityisalalla. c) Edellä 1 kohdan toisessa alakohdassa tarkoitettujen asiantuntijaryhmien perustamiseksi komissio nimeää riippumattomiksi asiantuntijoiksi ammattilaisia, joilla on ensiluokkainen ja todistettu tietämys, asiantuntemus ja kokemus työn kohteena olevalta alalta tai sen kohteena olevista kysymyksistä. d) Muissa kuin a, b ja c alakohdassa tarkoitetuissa tapauksissa ja jotta tutkimusalan eri toimijat otettaisiin tasapuolisesti huomioon, komissio nimeää riippumattomia asiantuntijoita, joilla on heille annettaviin tehtäviin soveltuva asiantuntemus ja tietämys. Tätä varten komissio järjestää yksittäisille hakijoille tai tutkimuslaitoksille suunnattavia hakemuspyyntöjä laatiakseen varallaololuetteloja taikka voi valita näiden luettelojen ulkopuolelta tarvittavan asiantuntemuksen omaavia henkilöitä katsoessaan tämän tarkoituksen- mukaiseksi. 3. Riippumatonta asiantuntijaa nimetessään komissio varmistuu siitä, ettei aiheeseen, josta hänen on määrä lausua mielipiteensä, liity hänen osaltaan eturistiriitaa. Tätä varten komissio pyytää häntä allekirjoittamaan vakuutuksen siitä, ettei eturistiriitoja ole nimeämisajankohtana, ja pyytää häneltä sitoumuksen ilmoittaa komissiolle, jos eturistiriitoja ilmenee hänen työnsä aikana. 12 artikla Sopimukset 1. Valituksi tulleista epäsuoraa toimea koskevista ehdotuksista tehdään komission laatimaan asianomaiseen vakiosopimukseen perustuvat sopimukset puite- ohjelmasta 2002-2006 tehdyn päätöksen ja tämän päätöksen säännösten mukaisesti ja ottaen tarvittaessa huomioon sovellettavien toteutusvälineiden erityispiirteet. 2. Sopimuksessa vahvistetaan osallistujien oikeudet ja velvoitteet tämän päätöksen mukaisesti ja erityisesti epäsuoran toimen teknistä, teknologista ja taloudellista seurantaa, sen tavoitteiden tarkistamista, konsortion muutoksia ja yhteisön rahoitusosuuden maksamista koskevat säännöt ja tarvittaessa toimen toteuttamisen kannalta välttämättömien menojen tukikelpoisuusehdot sekä tulosten levittämistä ja käyttöä koskevia sääntöjä. 3. Yhteisön taloudellisten etujen turvaamiseksi sopimuksissa on määrättävä asianmukaisista seuraamuksista. 4. Sopimuksen tekeminen ei rajoita komission oikeutta tehdä perustamissopimuksen 256 artiklassa tarkoitettua täytäntöönpanokelpoista perintäpäätöstä periäkseen saatavansa osallistujalta. Ennen tällaisen päätöksen tekemistä komissio pyytää osallistujaa esittämään sille huomautuksensa määräajassa. 13 artikla Epäsuoran toimen toteuttaminen 1. Konsortion on sopimuksen määräysten ja organisaatiotaan koskevien sääntöjen mukaisesti varmistettava epäsuoran toimen tekninen toteuttaminen osallistujien yhteisvastuulla. 2. Epäsuorassa toimessa yhteisön rahoitusosuus suoritetaan sopimuksessa vahvistettujen sääntöjen mukaisesti konsortion nimeämälle ja komission hyväksymälle osallistujalle. Osallistuja hallinnoi yhteisön rahoitusosuutta niiden konsortion tekemien päätösten mukaisesti, jotka koskevat rahoitusosuuden jakoa osallistujien ja toimien kesken. 3. Jollei sopimuksessa vahvistetuista, toteutusvälineen luonteeseen ja osallistujien osuuden laajuuteen perustuvista erityisjärjestelyistä muuta johdu, a) kukin osallistuja on rajoittamattomasti yhteisvastuussa 2 kohdan toisen alakohdan mukaisesti myönnetyn yhteisön rahoitusosuuden käytöstä lukuun ottamatta b alakohdassa tarkoitetuille osallistujille myönnettyä osaa yhteisön rahoitusosuudesta, b) osallistuja, joka ei voi oikeudellisista syistä sitoutua yhteisvastuuseen, vastaa ainoastaan sille 2 kohdan toisen alakohdan mukaisesti myönnetystä yhteisön rahoitusosuuden osasta. 4. Komissio vetoaa 3 kohdan a alakohdassa tarkoitettuun yhteisvastuuseen vain, jos laiminlyöntiin syyllistynyt osallistuja tai konsortio ei ole omasta aloitteestaan korvannut yhteisön kärsimää vahinkoa kohtuullisessa ajassa. 5. Jos useita oikeussubjekteja on ryhmittynyt yhteiseksi oikeussubjektiksi, joka toimii ainoana osallistujana 5 artiklan 5 kohdan mukaisesti, sen on huolehdittava tämän artiklan 1 ja 2 kohdassa tarkoitetuista tehtävistä ja se on vastuussa yhteisölle huolimatta niiden oikeussubjektien välillä tehdyistä järjestelyistä, joista se koostuu. 14 artikla Yhteisön rahoitusosuus Puiteohjelmasta 2002-2006 tehdyn päätöksen liitteen III mukaisesti sekä tutkimus- ja kehitystyöhön myönnettävää valtion tukea koskevien yhteisön puitteiden [7] rajoissa yhteisön rahoitusosuus voidaan suorittaa seuraavissa kolmessa muodossa: [7] EYVL L 45, 17.2.1996, s. 5. a) Huippuosaamisen verkostojen tuki suoritetaan integroinnin rahoitustukena, jonka suuruus määräytyy kaikkien osallistujien yhdennettäväksi ehdottaman kapasiteetin ja voimavarojen arvon mukaan. Tuella täydennetään voimavaroja, jotka osallistujat käyttävät toteuttaakseen yhteisen toimintaohjelmansa. Tuki maksetaan ottaen huomioon yhteisen toimintaohjelman toteuttaminen ja niiden toimintaohjelmaan liittyvien menojen perusteella, jotka aiheutuvat osallistujien itsensä maksamien menojen lisäksi ja jotka ulkopuolinen tilintarkastaja tai, kun kyseessä on julkinen oikeussubjekti, toimivaltainen viranomainen on todentanut. b) Tiettyjen tutkijavoimavaroihin ja liikkuvuuteen liittyvien toimien sekä erityisten tukitoimien tuki voidaan suorittaa kiinteämääräisenä lukuun ottamatta 9 artiklan 2 kohdan b alakohdassa tarkoitettuja epäsuoria toimia. c) Lukuun ottamatta 9 artiklan 2 kohdan b alakohdassa tarkoitettuja epäsuoria toimia integroitujen hankkeiden ja muiden kuin a ja b alakohdassa tarkoitettujen toteutusvälineiden tuki suoritetaan rahoitustukena budjettiin ja lasketaan prosenttiosuutena budjetista, jonka osallistujat ovat osoittaneet epäsuoran toimen toteuttamiseen; prosenttiosuus vaihtelee toimityypin mukaan. Sopimuksessa täsmennetään epäsuoran toimen toteuttamiseksi välttämättömät menot, jotka ulkopuolisen tilintarkastajan tai, kun kyseessä on julkinen oikeussubjekti, toimivaltaisen viranomaisen on todennettava. Sopimuksessa voidaan vahvistaa keskimääräiset menot menotyypeittäin tai ennalta määritellyt kiinteät määrät sekä yhteisymmärryksessä osallistujien kanssa kullekin toiminnalle arvo, joka ei poikkea merkittävästi tosiasiallisista menoista. 15 artikla Konsortion muutokset 1. Yhteisön rahoitusosuuden rajoissa ja toteutusvälineestä riippumatta yhteenliittymä voi omasta aloitteestaan tai sopimuksen täytäntöönpanemiseksi muuttaa komission suostumuksella koostumustaan ja muun muassa laajentaa sitä ottamalla uusiksi jäseniksi oikeussubjekteja, jotka edistävät epäsuoran toimen toteuttamista. Lukuun ottamatta 2 kohdassa tarkoitettuja muutoksia konsortion on yksilöitävä uudet oikeussubjektit sopiviksi katsomiensa sääntöjen tai sopimuksen mukaisesti. 2. Huippuosaamisen verkoston yhteisessä toimintaohjelmassa tai integroidun hankkeen toteutussuunnitelmassa on määritettävä sellaiset yhteenliittymän koostumuksen muutokset, joiden vuoksi on järjestettävä etukäteen tarjouskilpailu. Yhteenliittymän on julkaistava tarjouskilpailuilmoitus ja levitettävä sitä laajasti tiettyjen tiedotuskanavien kautta ja erityisesti puiteohjelmaan 2002-2006 liittyvillä Internet-sivustoilla, alan lehdistössä tai tiedotteissa. Sen on arvioitava tarjoukset epäsuoran toimen arviointiin ja valintaan sovellettavin 10 artiklan 3 ja 4 kohdan säännösten mukaisesti vahvistetuin perustein, riippumattomien asiantuntijoiden avustamana, jotka se nimeää 11 artiklan 2 kohdan b alakohdassa tarkoitetuin perustein. Jos tämän arvioinnin jälkeen konsortio ehdottaa sen laajentamista uusilla osallistujilla, komissio voi kieltäytyä hyväksymästä tätä 1 kohdan mukaisesti. 16 artikla Lisärahoitus Komissio voi lisätä epäsuoralle toimelle myönnettävää yhteisön rahoitusosuutta toimen toteutusaikana sen laajentamiseksi uudella toiminnalla, joka voi edellyttää uusia osallistujia. Komissio toteuttaa laajentamisen julkaisemalla ehdotuspyyntöjä, jotka tarvittaessa rajoitetaan koskemaan meneillään olevia epäsuoria toimia, ja arvioimalla ehdotukset 10 artiklan säännösten mukaisesti. 17 artikla Konsortion toimet kolmansien hyväksi Jos sopimuksessa määrätään, että konsortio suorittaa toimensa kokonaan tai osittain kolmansien hyväksi, sen on tiedotettava tästä riittävästi ja tarvittaessa sopimuksen mukaisesti. Konsortion on arvioitava ja valittava sille toimitetut hakemukset avoimuuden, tasapuolisuuden ja puolueettomuuden periaatteiden mukaisesti ja sopimuksessa vahvistettujen sääntöjen mukaisesti. 18 artikla Seuranta sekä tekniset, teknologiset ja tilintarkastukset 1. Komissio arvioi yhteisön rahoitusta saavat epäsuorat toimet säännöllisesti toimintakertomusten perusteella, jotka koskevat myös tulosaineiston käyttöä tai levittämistä koskevan suunnitelman toteuttamista ja jotka osallistujat toimittavat komissiolle sopimuksen ehtojen mukaisesti. Huippuosaamisen verkostojen ja integroitujen hankkeiden ja tarvittaessa muiden epäsuorien toimien seurannassa komissiota avustavat riippumattomat asiantuntijat, jotka se nimeää 11 artiklan 2 kohdan säännösten mukaisesti. 2. Komissio toteuttaa sopimuksen mukaisesti kaikki tarvittavat toimenpiteet sen varmistamiseksi, että epäsuoran toimen tavoitteet saavutetaan ottaen huomioon yhteisön taloudelliset edut, joiden nimissä se voi tarvittaessa tarkistaa yhteisön rahoitusosuutta tai keskeyttää epäsuoran toimen toteuttamisen, jos tämän päätöksen säännöksiä tai sopimuksen ehtoja rikotaan. 3. Komissiolla tai sen edustajilla on oikeus suorittaa osallistujiin kohdistuvia teknisiä, teknologisia ja tilintarkastuksia varmistaakseen, että epäsuora toimi toteutetaan siten, kuin ne ovat ilmoittaneet, ja sopimuksen ehtojen mukaisesti. 4. Tilintarkastustuomioistuin voi perustamissopimuksen 248 artiklan 2 kohdan mukaisesti tarkistaa yhteisön rahoitusosuuden käytön omien sääntöjensä mukaisesti. 19 artikla Yhteisön taloudellisten etujen suojelu Komissio varmistaa, että epäsuoria toimia toteutettaessa Euroopan yhteisöjen taloudelliset edut suojataan tehokkain tarkastuksin ja ehkäisevin toimenpitein ja jos väärinkäytöksiä havaitaan, tehokkain, oikeasuhteisin ja varoittavin seuraamuksin neuvoston asetuksen (EY, Euratom) N:o 2988/95 [8] ja neuvoston asetuksen (EY, Euratom) N:o 2185/96 [9] sekä Euroopan parlamentin ja neuvoston asetuksen (EY) N:o 1073/99 [10] mukaisesti. [8] EYVL L 312, 23.12.1995, s. 1. [9] EYVL L 292, 15.11.1996, s. 2. [10] EYVL L 136, 31.5.1999, s. 1. III LUKU LEVITTÄMISTÄ JA KÄYTTÖÄ KOSKEVAT SÄÄNNÖT 20 artikla Tulosaineiston omistusoikeus 1. Suorissa toimissa suoritetun työn tulosaineisto on yhteisön omaisuutta. 2. Yhteisön kokonaan rahoittamissa epäsuorissa toimissa suoritetun työn tulosaineisto on periaatteessa yhteisön omaisuutta. Yhteisön osittain rahoittamissa epäsuorissa toimissa suoritetun työn tulosaineisto on kyseiseen tulosaineistoon johtaneen työn suorittaneiden osallistujien omaisuutta. 3. Jos useat osallistujat ovat yhdessä suorittaneet tulosaineistoon johtaneen työn, heillä on yhdessä omistusoikeus kyseiseen tulosaineistoon ja niiden on sovittava keskenään tulosaineiston omistusoikeuden jakamisesta ja käyttöehdoista tämän päätöksen säännösten ja sopimuksen määräysten mukaisesti. 4. Tutkimusyhteistyöhankkeissa ja kollektiivisissa tutkimushankkeissa suoritetun työn tulosaineisto on kyseisten pk-yritysten tai yritysryhmittymien yhteisomaisuutta, ja niiden on sovittava keskenään tulosaineiston omistusoikeuden jakamisesta ja käyttöehdoista tämän päätöksen säännösten ja sopimuksen määräysten mukaisesti 5. Jos osallistujan palveluksessa oleva henkilöstö voi vaatia oikeuksia tulosaineistoon, osallistujan on toteutettava toimenpiteet tai tehtävä tarvittavat sopimukset varmistaakseen, että kyseisiä oikeuksia voidaan käyttää tavalla, joka vastaa sille tämän päätöksen tai sopimuksen nojalla kuuluvia velvoitteita. 6. Jos osallistuja siirtää tulosaineiston omistusoikeuden kolmannelle, sen on toteutettava toimenpiteet tai tehtävä sopimukset siirtääkseen sille tämän päätöksen ja sopimuksen nojalla kuuluvat velvoitteet siirronsaajalle. Niin kauan kuin osallistujan edellytetään myöntävän käyttöoikeudet, sen on ilmoitettava suunnitellusta siirrosta ja siirronsaajasta etukäteen komissiolle ja muille saman epäsuoran toimen osallistujille. Komissio voi kieltäytyä hyväksymästä omistusoikeuden siirtoa kolmannelle ja erityisesti sellaiselle kolmannelle, joka ei ole sijoittautunut jäsenvaltioon tai assosioituneeseen valtioon, jos tällainen siirto ei vastaa Euroopan kilpailukyvyn kehittämiseen liittyvää tavoitetta tai eettisiä periaatteita, joihin kuuluvat Euroopan unionin perusoikeuskirjassa mainitut eettiset periaatteet. 21 artikla Tulosaineiston suoja 1. Tulosaineiston omistajan on tarvittaessa suojattava riittävästi ja tehokkaasti tulosaineisto, jota voidaan soveltaa teollisiin tai kaupallisiin tarkoituksiin, ottaen erityisesti huomioon asianomaisten osallistujien oikeutetut edut sekä noudattaen sopimusta ja mahdollista sovellettavaa lainsäädäntöä. 2. Jos komissio katsoo tarpeelliseksi suojata tulosaineiston tietyssä maassa ja jos tällaista suojaa ei ole haettu tai jos siitä on luovuttu, komissio voi asianomaisen osallistujan suostumuksella toteuttaa toimenpiteitä suojan aikaansaamiseksi. Tällöin ja siltä osin kuin kyse on tästä tietystä maasta, yhteisö ottaa osallistujan sijasta vastuulleen käyttöoikeuksien myöntämiseen liittyvät velvoitteet. Osallistuja saa kieltäytyä hyväksymästä tätä vain siinä tapauksessa, että se voi osoittaa oikeutettujen etujensa heikentyvän huomattavasti. 3. Osallistuja saa julkaista tai sallia julkaistavan missä tahansa muodossa omistamaansa tulosaineistoon liittyvää tietoa, jos tämä ei vaikuta kyseisen tulosaineiston suojaan. Komissiolle ja muille saman epäsuoraan toimeen osallistujille on etukäteen ilmoitettava tiedon suunnitellusta julkaisemisesta, ja ne saavat kieltäytyä hyväksymästä sitä, jos se vaikuttaisi haitallisesti tulosaineiston suojaan. 22 artikla Tulosaineiston käyttö ja levittäminen 1. Osallistujien ja yhteisön on käytettävä omistamansa suorien toimien tai epäsuorien toimien tulosaineisto tai järjestettävä sen käyttö asianomaisten osallistujien etujen mukaisesti. Osallistujien on vahvistettava käytön ehdot yksityiskohtaisesti ja todennettavasti. 2. Jos tulosaineisto soveltuu levittämiseen tai jos sitä ei käytetä 1 kohdan mukaisesti, osallistujien on varmistettava, että se levitetään yhteisön määräämässä ajassa. Jos osallistujat eivät toimi näin, komissio voi levittää tulosaineiston. Tällöin otetaan erityisesti huomioon a) nopean levittämisen edut esimerkiksi päällekkäisen tutkimustyön välttämiseksi ja synergian luomiseksi epäsuorien toimien välille, b) tarve suojata teollis- ja tekijänoikeudet, c) luottamuksellisuus, d) osallistujien oikeutetut edut. 23 artikla Suorien toimien tulosaineiston käyttöönantaminen Suorissa toimissa suoritettavan työn tulosaineisto voidaan antaa yhden tai usean kiinnostuneen oikeussubjektin ja erityisesti jäsenvaltioon tai assosioituneeseen valtioon sijoittautuneen oikeussubjektin käyttöön, jos kyseiset oikeussubjektit ottavat vastuulleen tulosaineiston käytön tai sen käytön varmistamisen. Tulosaineiston käyttöönantamiseen sovelletaan asianmukaisia ehtoja erityisesti maksujen osalta. 24 artikla Käyttöoikeuksia koskevat periaatteet epäsuorissa toimissa 1. Käyttöoikeudet myönnetään pyynnöstä. Käyttöoikeuksien myöntämisen ehdoksi voidaan asettaa, että on tehtävä erityiset sopimukset, joiden tarkoituksena on varmistaa käyttöoikeuksien käyttäminen vain aiottuun tarkoitukseen, ja asianmukaiset salassapitosopimukset. Lisäksi osallistujat voivat tehdä sopimuksia, joiden tarkoituksena on myöntää lisäkäyttöoikeuksia tai suosiollisempia käyttöoikeuksia, mukaan lukien kolmansille myönnettävät käyttöoikeudet, tai täsmentää käyttöoikeuksiin sovellettavia vaatimuksia mutta eivät rajoittaa käyttöoikeuksia. Tällaisten sopimusten on oltava sovellettavien kilpailusääntöjen mukaisia. Komissio voi kieltäytyä hyväksymästä käyttöoikeuksien myöntämistä kolmansille ja erityisesti sellaisille, jotka eivät ole sijoittautuneet jäsenvaltioon tai assosioituneeseen valtioon, jos tällainen käyttöoikeuksien myöntäminen ei vastaa Euroopan kilpailukyvyn kehittämiseen liittyvää tavoitetta tai eettisiä periaatteita, joihin kuuluvat Euroopan unionin perusoikeuskirjassa mainitut eettiset periaatteet. 2. Tausta-aineistoon on myönnettävä käyttöoikeudet, jos asianomaisella osallistujalla on vapaus myöntää kyseiset käyttöoikeudet. 3. Osallistuja voi nimenomaisesti sulkea tietyn tausta-aineiston käyttöoikeuksien myöntämistä koskevan velvoitteen ulkopuolelle osallistujien välisessä kirjallisessa sopimuksessa ennen kuin asianomainen osallistuja allekirjoittaa sopimuksen tai ennen kuin uusi osallistuja osallistuu epäsuoraan toimeen. Muut osallistujat voivat kieltäytyä hyväksymästä tätä vain siinä tapauksessa, että ne voivat osoittaa oikeutettujen etujensa heikentyvän huomattavasti. 4. Käyttöoikeudet eivät anna oikeutta myöntää alilisenssejä ilman käyttöoikeudet myöntävän osallistujan suostumusta. 25 artikla Käyttöoikeudet epäsuorien toimien toteuttamiseksi 1. Saman epäsuoran toimen osallistujilla on käyttöoikeudet epäsuorassa toimessa suoritetun työn tulosaineistoon sekä tausta-aineistoon, joka tarvitaan niiden oman työn suorittamiseen kyseisessä epäsuorassa toimessa. Tulosaineiston käyttöoikeuksista ei peritä rojaltia. Tausta-aineiston käyttöoikeuksista ei peritä rojaltia, ellei ennen sopimuksen allekirjoittamista ole sovittu muista ehdoista. 2. Osallistujan osallistumisen päättyminen ei vaikuta velvoitteeseen myöntää 1 kohdan nojalla käyttöoikeudet saman epäsuoran toimen muille osallistujille kyseisen toimen loppuun saakka, jollei kyseisen osallistujan oikeutetuista eduista muuta johdu. 26 artikla Käyttöoikeudet aineiston käyttöä varten 1. Saman epäsuoran toimen osallistujilla on käyttöoikeudet epäsuorassa toimessa suoritetun työn tulosaineistoon sekä tausta-aineistoon, joka tarvitaan niiden oman tulosaineiston käyttämiseksi. Tulosaineiston käyttöoikeuksista ei peritä rojaltia, ellei ole sovittu muista ehdoista ennen sopimuksen allekirjoittamista. Tausta-aineiston käyttöoikeudet myönnetään syrjimättömin ehdoin, joista on sovittava. 2. Käyttöoikeuksia voidaan pyytää 1 kohdassa säädetyin edellytyksin kahden vuoden ajan epäsuoran toimen loppumisesta tai osallistujan osallistumisen päättymisestä riippuen siitä, kumpi on aikaisempi, jolleivät kyseisen epäsuoran toimen osallistujat sovi pidemmästä ajasta ja jollei osallistujien oikeutetuista eduista muuta johdu. 27 artikla Sopimuksenvastaiset tai rajoittavat sitoumukset 1. Osallistujien on toteutettava kaikki tarvittavat toimenpiteet välttääkseen sitoumukset, jotka ovat ristiriidassa tässä päätöksessä vahvistettujen velvoitteiden kanssa. 2. Osallistujan, jonka on myönnettävä käyttöoikeudet, on viipymättä ilmoitettava saman epäsuoran toimen osallistujille tapauksen mukaan tausta-aineiston käyttöoikeuksien myöntämistä koskevista rajoituksista, tulosaineiston oikeuksien myöntämistä koskevista velvoitteista ja kaikista rajoituksista, jotka voivat vaikuttaa merkittävästi käyttöoikeuksien myöntämiseen. Tehty Brysselissä Euroopan parlamentin puolesta Neuvoston puolesta Puhemies Puheenjohtaja >TAULUKON PAIKKA> VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) Ehdotuksen nimi Muutettu ehdotus Euroopan parlamentin ja neuvoston päätökseksi yritysten, tutkimuskeskusten ja korkeakoulujen osallistumista ja tutkimustulosten levittämistä koskevista säännöistä Euroopan yhteisön puiteohjelman 2002-2006 toteuttamiseksi Asiakirjan viitenumero AD/539219 Vaikutukset liiketoimintaan 1. Keihin ehdotus vaikuttaa- - Mihin toimialoihin- - Minkä kokoisiin yrityksiin (millä tavoin keskitytään pieniin ja keskisuuriin yrityksiin)- - Onko tällaisia yrityksiä erityisesti tietyillä maantieteellisillä alueilla yhteisössä- Puiteohjelmassa on asetettu kunnianhimoisia tavoitteita pk-yrityksiin kohdistuvien vaikutusten suhteen. Erityisohjelmassa "Eurooppalaisen tutkimusalueen integrointi ja lujittaminen" ehdotetaan pk-yrityksille suunnatun rahoituksen vähimmäistavoiteosuuden kasvattamista 10 prosentista 15 prosenttiin. Tämä merkitsee 50 prosentin kasvua edelliseen puiteohjelmaan nähden. Aiempien kokemusten perusteella voidaan todeta, että yhteisrahoitteisiin tutkimushankkeisiin (jotka muodostivat noin 90 prosenttia edellisen puiteohjelman budjetista) osallistujista noin 45 prosenttia on ollut eurooppalaisia yrityksiä. Noin 60 prosenttia näistä on pk-yrityksiä, joten ne muodostavat 28 prosenttia kaikista yhteisrahoitteisiin hankkeisiin osallistujista. Nämä pk-yritykset edustavat kaikkia tuotannon ja talouden aloja. Enemmistö (52 %) tulee keskitason teknologia-aloilta (materiaalit, koneistus, teollisuuden palvelut), 36 % tutkimusintensiivisemmiltä aloilta (lääketeollisuus, tietotekniikka, ilmailu ja avaruus), ja 12 % vähemmän tutkimusintensiivisiltä aloilta, kuten maatalous, tekstiiliteollisuus ja ei-tekniset palvelut. Pk-yritysten aiempi osallistuminen näyttäisi kuvastavan Euroopan eri alueiden taloudellista toimeliaisuutta. Puiteohjelmaan voivat samoin ehdoin osallistua yritykset Euroopan unionin jäsenvaltioista tai 17:stä ohjelmaan täysin assosioituneesta maasta. Muunlaisissa assosiaatiosopimuksissa osallistumista säännellään maakohtaisesti. 2. Mitä yritysten on tehtävä noudattaakseen ehdotusta- Koska osallistuminen on vapaaehtoista, yrityksille ei aiheudu velvoitteita. 3. Sisältääkö ehdotus toimenpiteitä pienten ja keskisuurten yritysten tilanteen huomioon ottamiseksi (esimerkiksi lievempiä tai erilaisia vaatimuksia)- OECD:n suositusten mukaan (SME Outlook 2000, Best Practices in SME policy) erityisohjelmissa kohdennetaan toimia pk-yritysten eri tyyppien mukaan ja pyritään vastaamana näiden eri tyyppien erilaisiin tarpeisiin. Ehdotuksissa kannustetaan kaikentyyppisiä pk-yrityksiä osallistumaan kaikentyyppisiin toimiin kaikilla tutkimusaloilla. Teknologiaa kehittävät, erittäin tutkimusintensiivisillä aloilla toimivat pk-yritykset osallistuvat pääasiassa integroituihin hankkeisiin ja huippuosaamisen verkostoihin erityisohjelmassa "Eurooppalaisen tutkimusalueen integrointi ja lujittaminen". Lisäksi tämän tyyppisten hankkeiden osallistujia kehotetaan siirtämään tutkimustuloksia ja kehitettyä teknologiaa pk-yrityksille. Tarpeen mukaan olisi pyrittävä perustamaan uusyrityksiä hyödyntämään näitä tuloksia. Lisäksi on suunniteltu täydentäviä toimia, joilla eurooppalaisia pk-yrityksiä autetaan osallistumaan ohjelmaan riippumatta siitä, toimivatko ne uusilla vai perinteisemmillä aloilla. Niitä autetaan myös vahvistamaan teknologista osaamistaan ja kehittämään valmiuksia toimia eurooppalaisessa tai kansainvälisessä mittakaavassa. Näitä toimia voidaan toteuttaa kaikilla tieteen ja teknologian aloilla, sekä vastaavilla toimialoilla Euroopan kilpailukyvyn vahvistamiseksi. Tukitoimia on kahden tyyppisiä: - laajat keskipitkän aikavälin kollektiiviset tutkimushankkeet, joita tekniset tutkimuskeskukset toteuttavat toimialajärjestöjen hyväksi kokonaisilla pk-yritysvaltaisilla toimialoilla. - tutkimusyhteistyötoimet, joissa TTK-työn suorittajat tekevät osittain tutkimustyötä eri jäsenvaltioista tuleville pk-yrityksille, joilla on yhteisiä tai toisiaan täydentäviä tutkimustarpeita. Lisäksi yksittäiset huipputeknologian pk-yritykset voivat tehdä yhteistyötä tutkimuslaitosten tai korkeakoulujen kanssa. Erityisohjelmassa "Eurooppalaisen tutkimusalueen jäsentäminen" pyritään lisäämään yrityksiin kohdistuvia vaikutuksia kolmella tavalla: - Koska erityisohjelmassa edistetään innovaatioiden tutkimusta ja innovaatioita kaikissa rahoitetuissa hankkeissa, sen pitäisi auttaa koko puiteohjelmaa lisäämään taloudellisia vaikutuksiaan ja työllisyysvaikutuksiaan; - Koska erityisohjelmassa kehitetään nuorten eurooppalaisten tutkijoiden koulutusta, sen pitäisi auttaa Eurooppaa kuromaan umpeen eroa Yhdysvaltoihin ja Japaniin esimerkiksi tutkijoiden osuudessa väestöstä. Näin yrityksiä autetaan saamaan huippu- ja uuden teknologian koulutuksen omaavaa henkilöstöä. - Suurten tutkimuslaitosten ja -laitteistojen yhteiskäyttö hyödyttää tutkijoiden lisäksi myös yrityksiä. Yrityksiä rohkaistaan osallistumaan ja vaikuttamaan erilaisiin kehityshankkeisiin, jotta laitteistot ja verkostot vastaisivat niiden tarpeita.